# Zamora

    Artikulu hau Espainiako hiriari buruzkoa da; beste esanahietarako, ikus «Zamora (argipena)».
Zamora izen bereko probintziako hiriburua da. Gaztela eta Leongo Autonomia Erkidegoan kokatuta dago. 2005ean 66.123 biztanle zituen, eta 10,5 km²-ko azalera du. Itsas mailatik 652 metrora kokatuta dago. XX. mendeaz gero, biztanle-kopurua gehitzen joan da, pixkanaka-pixkanaka baina etengabe, probintziako jendea erakarri duelako. Probintziako administrazio eta merkataritza eta garraiabideen gune nagusia da.

## Auzoak

Zamora honako auzoek osatzen dute: Alviar, Arenales, barriada de Asturias, Los Bloques, Cabañales, La Candelaria, Carrascal de Duero, Centro edo Casco Antiguo, La Horta, La Lana, Las Llamas, Olivares, Pantoja, Peña Trevinca, Pinilla, Rabiche, San Frontis, San Isidro, Espíritu Santo y Obelisco, San José Obrero, San Lázaro, El Sepulcro, Villagodio eta Las Viñas

## Historia

Aurreneko berriak Ptolomeok ematen ditu vacceo-en Oceludusum izeneko herriaz ari dela. Alfontso I.a Asturiaskoak berreskuratu zuen 747. urtean. 879an, Muhammad I.ak birrindu zuen, eta hondakinetan geratu zen harik eta Alfontso III.a Leongoak berriz eraiki zuen arte (883). Handik hara Duero ibaiaren arroa babesteko gotorleku izan zen, Tororekin batera. Hori dela eta, 988an, Almanzorek eraitsi zuen berriz, eta hutsik geratu zen XI. mendea arte. 1061ean, Fernando I.a Gaztelakoak jendea eraman zuen eta foruak eman zizkion. XI. mendetik aurrera, ehungintzak indarra hartu zuen. Zamoraren historian industria-mota horri lotuta egon da hiriaren bilakaera.

## Klima

Datu klimatikoak (Zamora) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 7.9 | 11.4 | 14.7 | 16.3 | 20.2 | 25.5 | 29.6 | 29.1 | 25.2 | 18.6 | 12.6 | 9.0 | 18.3 |
| Batez besteko tenperatura minimoa (°C) | 0.6 | 1.8 | 3.1 | 5.0 | 8.3 | 11.8 | 14.6 | 14.5 | 11.9 | 7.9 | 3.9 | 2.0 | 7.1 |
| Pilatutako prezipitazioa (mm) | 34 | 28 | 18 | 36 | 42 | 30 | 15 | 13 | 22 | 38 | 42 | 44 | 363 |
| Iturria: AEMET ||||||||||||||

## Ekonomia

Industria nekazaritzako eta abere-hazkuntzako gaiak eraldatzera (irina, ardoa, larrua), ehungintzara (Zamorako mantak), buztingintzara eta metalurgiara bideratua dago.

## Ondarea

Monumentuetan, aipagarriak dira harresiko hormak, dorreak eta ateak, XII. mendeko katedral erromanikoa, Magdalena eta San Bizente eliza erromanikoak, San Isidro eliza erromaniko-gotikoa, San Joan eliza (XIII. m.), San Andres eliza, Errenazimentukoa, Urrakaren etxea eta jauregiak.
Bestela, bertako Aste Santua deklaratu dute nazioarteko interes turistikodun jaia.
* Katedrala
* San Pedro eta San Ildefontso eliza
* San Klaudio eliza
* San Isidoro eliza
* Santa Maria eliza
* Santa Maria elizako ataria
* Santa Maria berria eliza

## Zamoratar ezagunak

* Leopoldo Alas "Clarín", idazlea.
* Ángel Nieto, motoziklista

## Herri eta hiri senidetuak

* Bragança, Portugal (1984).
* Oviedo, Espainia (2001).
* Yaritagua, Venezuela.
* Altagracia de Orituco, Venezuela

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. 32. araua: Espainiako erresumako autonomia-erkidegoen, probintzien eta probintzia-hiriburuen izenak. (Noiz kontsultatua: 2012-5-26).
* ↑ Historical records of the Zamora weather station (1971–2000).
* ↑ «Una fecha clave – Opinión» La Opinión de Zamora 2009-1-21.
* ↑ «Oviedo y Zamora se comprometen a «llenar de contenido» su hermanamiento» La Nueva España.
* 1 2 «Ciudades y pueblos se benefician del hermanamiento con otros territorios» La Razón.

## Kanpo estekak

* (Gaztelaniaz) Zamorako Udalaren webgunea
* Datuak: Q15696
* Multimedia: Zamora / Q15696